Folketing
2012-11-21

Jeg synes jo også, at ting kan ændre sig i politik. Det er vel set før, at selv regeringer skifter holdning. Jeg er da i dag blevet konfronteret med flere sager, hvor regeringspartierne havde en holdning på et tidspunkt og nu har en anden holdning, købesex eksempelvis, som man nu ikke længere vil forbyde. Det er jo en ærlig sag, at man skifter holdning. Grunden til, at jeg så mener, at der er grund til, at regeringen skifter holdning lige præcis til det her spørgsmål, er, at dna-registeret jo har udviklet sig på en utrolig positiv måde, hvor det i starten var sådan, at nogle nok var skeptiske over for, om det ville medføre en politistat, eller at det ville være ganske forfærdeligt, at man havde et sådant register, så har det jo udviklet sig både sikkerhedsmæssigt og også efterforskningsmæssigt til at være et fantastisk godt redskab for politiet. Det er jo faktisk lykkedes inden for den seneste tid for politiet at tage hul på en række tidligere drabssager, hvilket er meget positivt.